novella ta' ĠORĠ MALLIA Jum ieħor. il-kesħa ta' l-ewwel riġel minn taħt il-friex. Il-papoċċ ii ma jinstabx u l-ġirja mtertra sa fejn ħalla l-kalzetti l-lejl ta' qabel. Jum ieħor, u l-ilma nġazzat iraxxax mis-sink għal ma' idu fuq il-vit. Li jżaqżaq biex idur. Jum ieħor, u l-qmis ma tridx tinqafel u żiffa minn taħt il-bieb iddur ma' riġlejh għerja li, xewk xewk, jirtogħdu mir-rkoppa 'l fuq. U mir-rkoppa 'l isfel donnhom bla ħeġġa jgħannqu l-art, Barra s-sema griż u l-bieb iżaqżaq aktar mill-vi, u ma jridx jin- għalaq għax simen. It-tisbita li ssakkru tintilef fil-ħamba, tal-muturi. Ir-riħ joqroslu wiċċu, id-daħna tal-karozzi mnifsejh, Ix-xemx tittawwal minn wara sħaba, imma terġa' tgħib f'daqqa u s-sema jiddardar. mill-ġdid, Hemm l-ikħal fis-smewwiet ta' Jorboruk. Għoddu l-għanja siekta tad-dawl jaqbeż li jtir mix-xemx tiżreġ 'il fuq mill-ħdura. tal-palm. Merżuq jixgħel kwiekeb ċkejkna li jsiru qtar tan-nida jiżżerżqu mal- weraq niedja mil-lejl. U hemm l-għanja mħaxwxa tal-mewġa. titlie- għeb max-xatt tad-deheb, u d-diwja tal-gawwi mqajla, jinqalbu waħda fuq l-oħra, milwija mal-baħħ mimli tas-smewwiet. l Jidħak mal-plajja, iħoss il-libta ta' ħsiebu tmajna u taħrab mal- ġirja ta' ras il-mewġa. , Tal-linja tard bħas-soltu. Ir-raġel ta' ħdejh għandu riħ u jqaħqaħ kull ħames sekondi u jtella' f'imnieħru kull tlieta. Hemm .mara għadha tmeċlaq l-ikla ta' filgħodu. Tiġi karozza, imma mhix tiegħu. Tiġi oħra u titla' l-mara ta' ħdejh. Tiġi tiegħu, imma mimlija u jkollu jiddeffes biex joqgħod. Idaħħal idu fil-but għall-flus. Skoss u jaqa' lura fuq it-tfajla ta' warajh. Sidirha artab u wiċċu jiħmar, u jqaħgaħ u jlaqlaq u jkun se jerġa' jaqa' bil-fixkla, Fl-aħħar jasaj u jinżel jiġri. Ħaddejh ħomor jinxtorbu min-nibxa ta' l-arja. It-tfajliet ta' Jorboruk sidirhom għeri u l-bjuda ta' ġisimhom tit- bandal kull filgħodu man-niżla mtarrġa, taqta' ma' l-isfond iżraq tal- baħar. Għandhom ġwielaq mimlija bil-fjuri, u jinżlu ħdejh u.-jiżfnu madwaru. Dik ta' l-għajnejn lewn l-arżnu tagħtih warda bajda u dik ta' xuxitha lejl tehmiżhielu f'xagħru. L-għajta ta' l-imgħallem ma tonqosx, Tard, It-taraġ. jiżloq u hemm it-tajn fl-intrata, Il-kamra twila u dejqa. b'sitt skrivaniji. Tlieta ma' kull ħajt. Jintasab bilġri f'postu u b'id waħda jerħi l-għoqda ta' l-ingravata u bl-oħra jieħu karta mill-in-trav, Iħobb it-tfajla ta' l-iskrivanija ta' quddiemu. Bin-nuċċali u għand- ha xagħarha maqtugħ fuq għonqha. Ma jafx x'jisimha għalkemm kienet ilha, bil-qiegħda quddiemu tliet snin. Ma ried jitgħallem isimha qatt għax beża' li joħlom bih kif kien joħlom b'wiċċha, li 'l isfel, b' għajnejha jgħoddu l-figuri, kien jimlielu l-iljieli. Danba waħda kien talabha tisilfu temprin, Kien jaf li qatt ma ser igħidilha, ji jħobbha, imma baqa' jħobbha xorta waħda, Kultant kien jiżfen magħha meta kien ikun waħdu jisma' l-Beatles, u 'l Johann Strauss, u 'l Perrv Como, F'Jorboruk hemm l-ilħna tat-tfal li jtiru msaħħra sa l-għoli, Itiru mas-sħaba-tajjara li trejjaħ bil-lajma, titliegħeb ġo suritha, titrattab, u tilbes elf dehra, bħall-ilħna jsusu, li ma jerħu qatt. duru ma' qalbu u jerħuh għall-hena ta' ħsus meħlusa, Iħollu r-rażna tal-biża' U jgħanni mat-tfal, dwar imħabbtu li kissret il-muntanji u ferqet is- smewwiet, Jogħdos fl-ibħra, tal-ferħ jitbaħbaħ f'ilmijiethom. Jogħa ma' l-irjiħat ta' għanijietu u l-art ma jmissha, qatt, Bejn l-għadd ta' kont u ieħor jibki mument għall-għarfien li kien injorant u ma jiswa għalxejn. Kien jaqa' għaċ-ċajt kuljum. L-ewwel f'għajnejh stess u mbàgħad f'għajnejn ħaddieħor…imma kien igħodd il-kontijiet u joqtol l-uġigħ fl-għadd ta' kull somma. Wara l-iswed tas-sħab ix-xemx nieżla. Ma jarahiex, imma l-qan- piena ddoqq tgħidlu l-ħin, Riġlejh itajru t-tajn fl-intrata. It-taraġ għadu jiżloq. It-toroq jinbidju mill-griż għall-iswed, Id-dawl ta' karrozza jleħħ mument u jgħib fid-daħna. Tal-linja zzappap sa l-istejġ, Moħħu mej- jet jintelaq fuq is-sit. Kollox imċajpar: l-għagħa baxxa fil-karrozza, id-damdima siekta, barra t-tieqa, id-dawl tal-ħwienet, in-nies ta' l-għaj- nejn li jberrqu ma' kull waqfa, imbagħad igħibu, dellijiet misruqa, Ħmura mdemma tixgħel ix-xefaq ta' Jorboruk, Qala bajda ta' kenura tperper fi lwien il-għabex. Hu jtir 'il fuq 'il fuq, merfugħ mil- leħħa t'għajnejh, li għandhom fihom l-għajta mfella ta' l-aħħar gaw- wija tal-jum, u t-tajran tagħha. U l-qala, tgħib fil-ħalq jittewweb tal- kenn. U mit-twapet ta' ħdura bla xefaq immewġa minn żiffa, tielgħa l- għanja ta' l-għaxija. Tintrifed sa tinfaqa' f'elf nota li jilħqu l-imtaj- jar fil-għoli u jissaħħu mit-talb ġo qalbu, Jagħraf tifsirithom U jintreħa fi tbandila mielsa li twasslu fl-ilqugħ imdieheb tal-plajja. It-television reġa' bil-ħsara. Jitgeddes miegħu nnifsu fuq pultruna, iebsa. Ħarstu ffissata fuq faċċata ta' ktieb, biss hemm iċ-ċpar qud- diem għajnejh u l-kliem miktuba saru snug itebbgħu s-sfura tal- karta, Għadu l-ħin… id-disgħa. Għajjien, u l-kesħa. Id-dlam tas-sodda jitboq lid-dinja barra, Jidħol jorqod. Il-kutra xxewwiklu mnieħru, u s-saqaf jidher griż għajr għat- tikek suwed. Hemm brimba, fir-rokna. Jorqod… jaħseb fl-għada, Kif se jerġa' jinsa ħajtu u dinjietu, u jgħix biss għal Jorboruk.